Kelčov (prítok Kysuce)

Kelčov je potok na horných Kysuciach, v západnej časti okresu Čadca. Je to ľavostranný prítok Kysuce, meria 6,1 km a je tokom IV. rádu.

Preteká geomorfologickým celkom Turzovská vrchovina, kde pramení v podcelku Zadné vrchy, v blízkosti štátnej hranice s Českom, na južnom úbočí vrchu Lukavice (), v nadmorskej výške približne 845 m n. m. Potok tečie prevažne juhojuhovýchodným smerom. Najprv preteká osadou Vyšný Kelčov, kde sprava priberá krátky prítok z juhovýchodného svahu Polianok (881,0 m n. m.), z tej istej strany dlhší prítok (2,8 km) spod vrchu Korytové (881,6 m n. m.) a zľava prítok spod Kelčova ().Javorníky – Čadca. Turistická mapa. 1 : 50 000. Harmanec: VKÚ, a. s., 2001 Následne preteká osadou Nižný Kelčov, tu priberá najprv z pravej strany prítok spod kóty 827,0 m, potom zľava prítok prameniaci západne od kóty 793,1 m a napokon opäť sprava prítok prameniaci východne od osady Mláka. Ďalej už tečie v podcelku Hornokysucké podolie, preteká časťou obce Vysoká nad Kysucou a na jej území ústi v nadmorskej výške cca 554 m n. m. do Kysuce.

 Referencie 

Kategória:Potoky na Slovensku
Kategória:Povodie Kysuce
Kategória:Vodné toky v okrese Čadca